b'\n_START_ARTICLE_\nZelenogradsk\n_START_PARAGRAPH_\nZelenogradsk (ven. \xd0\x97\xd0\xb5\xd0\xbb\xd0\xb5\xd0\xbd\xd0\xbe\xd0\xb3\xd1\x80\xd0\xb0\xcc\x81\xd0\xb4\xd1\x81\xd0\xba) on kylpyl\xc3\xa4kaupunki Kaliningradin alueella Ven\xc3\xa4j\xc3\xa4ll\xc3\xa4. Se sijaitsee It\xc3\xa4meren rannalla Kuurinkynn\xc3\xa4\xc3\xa4n etel\xc3\xa4reunassa 34 kilometri\xc3\xa4 Kaliningradista pohjoiseen. Kaupunki on osa Zelenogradskin piiri\xc3\xa4 ja toimii piirin hallintokeskuksena._NEWLINE_Vuoden 2010 v\xc3\xa4est\xc3\xb6nlaskennan mukaan Zelenogradskin piiriss\xc3\xa4 asui yhteens\xc3\xa4 32\xc2\xa0271 henke\xc3\xa4; heist\xc3\xa4 13\xc2\xa0026 asui Zelenogradskin kaupungissa._NEWLINE_Kaupungin kautta kulkee Kaliningradin ja Svetlogorskin Primorjen v\xc3\xa4linen rautatie._NEWLINE_Paikkakunta on perustettu vuonna 1252. Vuoteen 1945 saakka se kuului Saksan It\xc3\xa4-Preussiin nimell\xc3\xa4 Cranz. Nykyisen nimens\xc3\xa4 se sai vuonna 1946. Kaupunki ymp\xc3\xa4r\xc3\xb6ivine hiekkadyyneineen on suosittua lomanviettoseutua. Piirin alueella kuuluvalla, Unescon maailmanperintoluetteloon kuuluvalla Kuurinkynt\xc3\xa4\xc3\xa4ll\xc3\xa4 on kansallispuisto.'